ใช้ยารักษาอาการอาหารไม่ย่อย เปลี่ยนพฤติกรรมการกิน รักษาด้วยวิธีปรับเปลี่ยนการใช้ชีวิต และการแพทย์ทางเลือก
ยาลดกรดเป็นยาที่นิยมซื้อกินเพื่อรักษาอาการอาหารไม่ย่อย มีส่วนผสมของโซเดียมไบคาร์บอเนต (ผงฟู) เมื่อมันละลายในกระเพาะจะช่วยปรับสภาพกรดบางส่วนให้เป็นกลาง   ห้ามกินยาลดกรดภายใน 1-2 ชั่วโมงหลังกินยาอื่น เพราะโซเดียมไบคาร์บอเนตอาจไปทำปฏิกิริยากับยานั้น   ผู้ที่ต้องกินอาหารที่มีโซเดียมต่ำควรปรึกษาแพทย์ก่อนกินยาลดกรด เพราะมันมีส่วนผสมของโซเดียมในปริมาณมาก   งดบริโภคนมหรือผลิตภัณฑ์นมระหว่างใช้ยาลดกรด เพราะอาจทำให้มีอาการไม่สบายท้องหรือเกิดอาการแทรกซ้อน   ห้ามกินยาลดกรดถ้าคุณเป็นไส้ติ่งอักเสบ   ไม่แนะนำให้ใช้ยาลดกรดในระยะยาว ควรหยุดกินหลังจากสองสัปดาห์ ถ้าคุณยังมีอาการอาหารไม่ย่อยเรื้อรัง ให้ปรึกษาแพทย์เพื่อลองหาวิธีเปลี่ยนการใช้ชีวิตเพื่อลดการเกิดภาวะนี้ ยากลุ่มนี้ที่หาซื้อได้ตามร้านขายยา เช่น ไซเมทิดีน ฟาโมทิดีน นิซาทิดีน และแรนิทิดีน มันจะช่วยลดการหลั่งกรดในกระเพาะอาหารได้มากสุดถึง 12 ชั่วโมง แพทย์อาจแนะนำและสั่งจ่ายยากลุ่มยับยั้งตัวรับฮิสทามีนชนิดที่ 2 ที่แรงกว่านั้นให้ ขึ้นอยู่กับความรุนแรงของอาการ  ปรึกษาแพทย์หากคุณกินยากลุ่มยับยั้งตัวรับฮิสทามีนชนิดที่ 2 มานานกว่าสองสัปดาห์ ยากลุ่มนี้ที่หาซื้อได้ตามร้านขายยา เช่น แลนโซพราโซล หรือโอเมพราโซล จะช่วยยับยั้งการหลั่งกรดในกระเพาะอาหาร และช่วยรักษาหลอดอาหารที่ถูกน้ำย่อยจากกระเพาะกัด ยากลุ่มโปรตอนปั๊มอินฮิบิเตอร์มีจำหน่ายตามร้านขายยา แต่แพทย์อาจแนะนำให้คุณใช้ยาที่แพทย์สั่งซึ่งจะแรงกว่า แล้วแต่ความรุนแรงของอาการ เช่น อีโซเมพราโซล หรือแพนโทพราโซล  ปรึกษาแพทย์หากคุณกินยากลุ่มโปรตอนปั๊มอินฮิบิเตอร์มานานกว่าสองสัปดาห์ คุณควรใช้ยากลุ่มนี้แค่ชั่วคราวเท่านั้น ไปพบแพทย์หากอาการไม่ยอมหาย ถ้าอาการอาหารไม่ย่อยเรื้อรังที่คุณเป็นมีสาเหตุจากการติดเชื้อเอชไพโลไร แพทย์มักจะสั่งจ่ายยาปฏิชีวนะเป็นชุดให้เพื่อกำจัดเชื้อแบคทีเรียและป้องกันการเกิดแผลในกระเพาะ แพทย์หลายท่านจะสั่งจ่ายยาปฏิชีวนะให้สองชุดแบบต่างกัน เพื่อป้องกันไม่ให้เชื้อเอชไพโลไรมีอาการดื้อยาปฏิชีวนะชนิดใดชนิดหนึ่ง  เมื่อกินยาปฏิชีวนะ จำเป็นต้องทำตามคำแนะนำบนฉลากอย่างเคร่งครัด และกินให้หมดชุดแม้จะรู้สึกว่าหายดีแล้ว เพราะหากกินยาไม่ครบทั้งชุดอาจทำให้เกิดการติดเชื้อซ้ำอีก และเชื้อจะทนยาที่กินไปก่อนหน้านั้นได้ ปรึกษาแพทย์เกี่ยวกับยาที่คุณกำลังกินว่ามันมีส่วนให้เกิดอาการอาหารไม่ย่อยหรือไม่ สาเหตุอย่างหนึ่งของอาการนี้ที่มีแผลในกระเพาะอาหารร่วมด้วยเกิดจากการใช้ยาต้านการอักเสบชนิดที่ไม่ใช่สเตียรอยด์มากเกินไปเป็นเวลานาน เช่น ยาแอสไพริน หรือไอบูโพรเฟน  ทางหนึ่งที่จะช่วยลดโอกาสการมีปัญหาอาหารไม่ย่อยนี้ได้คือ หลีกเลี่ยงการใช้ยาประเภทนี้อย่างแอสไพรินและไอบูโพรเฟนหากคุณมีแนวโน้มจะเป็นโรคกระเพาะ แพทย์อาจแนะนำให้ใช้ยาทางเลือกที่จะไม่ทำให้เป็นแผลในกระเพาะ อย่างพาราเซตามอล อะเซตามีโนเฟน หรือยากลุ่มยับยั้งเอนไซม์ไซโคลออกซีจีเนสชนิดที่ 2 (COX-2 inhibitor) อาหารและเครื่องดื่มบางชนิดอาจทำให้เกิดอาการอาหารไม่ย่อยได้ ถ้าคุณเจ็บป่วยเพราะอาหารไม่ย่อยบ่อยๆ อาจต้องลองเลี่ยงอาหารต่อไปนี้   อาหารมันๆ  อาหารรสเผ็ด  อาหารที่เป็นกรด เช่น ซอสมะเขือเทศ  กระเทียม  หอมหัวใหญ่  ช็อกโกแลต  น้ำอัดลมและโซดา  เครื่องดื่มที่มีคาเฟอีน  เครื่องดื่มแอลกอฮอล์ ถ้าคุณมักจะอดอาหารและไปกินหนักในช่วงเย็นหรือดึกแทน นั่นอาจทำให้เกิดอาการอาหารไม่ย่อยได้ ควรกินให้น้อยลงในแต่ละมื้อ แต่กินถี่ขึ้น และกินให้ช้าลง ให้เวลาตัวเองในการเคี้ยวให้ละเอียด ถ้าจะให้ดีควรรออย่างน้อยสามชั่วโมงหลังกินอาหารแล้วค่อยนอน เพราะถ้านอนทันทีอาจทำให้กรดไหลย้อนขึ้นมายังหลอดอาหารได้ และนอนให้ศีรษะยกสูงขึ้นประมาณ 6-9 นิ้ว เพื่อป้องกันไม่ให้กรดไหลย้อน สำหรับบางคน ความเครียดอาจเป็นปัจจัยหนึ่งที่ทำให้เกิดอาการอาหารไม่ย่อยและปวดท้องได้ การหาวิธีจัดการหรือคลายความเครียดจะช่วยให้คุณรู้สึกดีขึ้น และอาจช่วยลดปัญหาในระบบย่อยอาหารได้ด้วย ลองใช้เทคนิคคลายเครียดอย่างการออกกำลังกาย ฝึกสมาธิ หายใจลึกๆ และเล่นโยคะ เพื่อให้ดีขึ้น ควรทำก่อนกินอาหาร ชาร้อนๆ สักถ้วยจะช่วยให้อาการปวดท้องดีขึ้นได้ โดยเฉพาะอย่างยิ่งถ้าเป็นชาที่มีเปปเปอร์มินต์ ควรหลีกเลี่ยงชาที่มีคาเฟอีน เพราะคาเฟอีนจะยิ่งทำให้อาการอาหารไม่ย่อยยิ่งแย่ลง เชื่อกันว่าสารสกัดจากใบอาร์ติโชกจะช่วยกระตุ้นน้ำดีจากตับ ซึ่งจะช่วยให้การย่อยดีขึ้น รวมถึงช่วยให้ผายลม ซึ่งจะบรรเทาอาการอาหารไม่ย่อยได้ สารสกัดจากใบอาร์ติโชกมีขายในรูปแบบอาหารเสริมตามร้านขายยาทั่วไปและศูนย์บริการทางการแพทย์   ควรระวังเพราะมีบางคนที่แพ้สารสกัดจากใบอาร์ติโชก ถ้าคุณคิดว่าตัวเองอาจจะแพ้ได้ก็ไม่ควรกินสารสกัดดังกล่าวไม่ว่าจะกรณีใด ควรปรึกษาแพทย์เพื่อดูว่าคุณแพ้หรือไม่ และหาอาหารเสริมอื่นๆ แทน ผู้เชี่ยวชาญบางกลุ่มเชื่อว่าการที่มีน้ำหนักเกินจะยิ่งเพิ่มแรงกัดดันในท้อง ซึ่งจะทำให้กรดไหลย้อนเข้าไปในหลอดอาหาร การกินอาหารที่ดีต่อสุขภาพและออกกำลังกายสม่ำเสมอนอกจากจะช่วยลดน้ำหนักแล้วยังทำให้คุณเครียดน้อยลงด้วย ซึ่งนั่นจะช่วยลดอาการอาหารไม่ย่อยสำหรับบางคนได้ เป็นที่ทราบกันว่าทั้งแอลกอฮอล์และคาเฟอีนจะทำให้อาการอาหารไม่ย่อยแย่ลง พยายามลดการดื่มเครื่องดื่มทั้งสองชนิดนี้ เนื่องจากมันอาจทำให้ระบบย่อยคุณมีปัญหา บุหรี่เป็นสาเหตุโดยทั่วไปของอาการอาหารไม่ย่อย เพราะควันบุหรี่จะส่งผลต่อความสามารถของหลอดอาหารในการป้องกันการไหลของน้ำย่อยจากกระเพาะ  ลองปรึกษาแพทย์เกี่ยวกับการหาวิธีเลิกบุหรี่ หลายคนที่มีอาการอาหารไม่ย่อยนั้นเกิดจากความเครียดหรือพฤติกรรมการใช้ชีวิต ถ้าคุณคิดว่าตัวเองมีอาการนี้เพราะเครียด ลองหาวิธีผ่อนคลายอย่างฝึกสมาธิ หรือการรักษาทางเลือกอย่างการบำบัดความคิดและพฤติกรรม
กินยาลดกรด. ใช้ยากลุ่มยับยั้งตัวรับฮิสทามีนชนิดที่ 2. ใช้ยากลุ่มโปรตอนปั๊มอินฮิบิเตอร์. กินยาปฏิชีวนะ. หลีกเลี่ยงการใช้ยาที่ทำให้อาหารไม่ย่อย. หลีกเลี่ยงอาหารหรือเครื่องดื่มที่ทำให้อาหารไม่ย่อย. ปรับเปลี่ยนมื้ออาหาร. ห้ามนอนทันทีหลังจากกินอาหาร. จัดการความเครียด. ดื่มชาสมุนไพร. ลองกินสารสกัดจากใบอาร์ติโชก. พยายามคงน้ำหนักให้เหมาะสม. ลดการดื่มแอลกอฮอล์และคาเฟอีน. เลี่ยงการสูบบุหรี่. ลองรับการรักษาแบบจิตบำบัด.
https://www.wikihow.com/Get-Rid-of-Indigestion https://www.wikihow.com/Get-Rid-of-Indigestion https://www.wikihow.com/Get-Rid-of-Indigestion
Taking Medication for Indigestion Changing How You Eat Treating Indigestion Using Lifestyle Changes and Alternative Medicine